Eesti Vanatehnika Klubide Liit (EVKL)

Uunikute Talveralli 2026
2026-02-14 | Viljandimaa, Estonia
Uunikute Talveralli ehk Krutsiverbalistide motoriseeritud kokkutulek toimub 14. veebruaril 2026 alguse ja lõpuga Viljandi lähistel.
Vastavalt kuupäevale on seekordseks ürituse teemaks “Oleme ikka sõbrad edasi”.
Osalema on oodatud võistkonnad vähemalt 35 aasta vanustel sõidukitel. Starti pääseb kuni 90 ekipaaži. Juhul kui soovijate arv ületab antud piiri, pääsevad rajale 80 varasema väljalaskeaastaga sõidukit + “joonealuste” seast kuni 10 vastavalt konsiiliumi otsusele valitud jõuvankrit. Kõik sõidukid, mille ehitusaasta on 1991. või uuem, pääsevad starti korraldaja otsusel, s.t. on algselt joonealused.
Vaata lähemalt:
https://forum.automoto.ee/showthread.php?tid=67596

Tagadi Restauraatorite Päev
2025-10-05, 2025-05-04 | Tagadi, Harjumaa, Tagadi, Harju maakond, 75517, Eesti
Tagadi Restauraatorite Päev on aastakümneid toimunud iga aasta mai ja oktoobri esimesel pühapäeval Saku vallas Tagadi külas.
Sellele üritusele on oodatud inimesed, keda huvitab Eesti vanatehnikaajalugu ning kes tegelevad vanatehnika restaureerimisega või saavad restauraatoreid nende töös ja hobis aidata. Ostmisest ja müümisest on märksa olulisem vanatehnika alase infoliikuvuse tagamine. Tagadi Restauraatorite päev sai alguse Eesti Vanamootorrattaklubi Unic-Moto klubilisest üritusest, mis on aastatega laienenud Eesti suurimaks vanatehnikasündmuseks.
Vaata lähemalt: https://unic-moto.ee/tagadi-restauraatorite-paev/

Tehnikapärandi konverents Eesti Maanteemuuseumis
2025-10-03 | Maanteemuuseum, Varbuse, Kanepi vald, Põlva maakond, 63122, Eesti
Eesti Maanteemuuseum ootab ettekandeid 3. oktoobril 2025 toimuvale konverentsile:
“Tehnikapärand kultuuriväärtusena: võimalused ja praktikad”
Tänavu möödub 25 aastat Eesti maanteemuuseumi asutamisest. Veerandsaja aasta eest pandi Maanteeameti poolt loodud muuseumiga alus avalikule tehnikamuuseumile, millest on tänaseks saanud Eesti üks suuremaid tehnikapärandit hoidvaid ja vahendavaid mäluasutusi. Sellel puhul korraldab maanteemuuseum käesoleva aasta 3. oktoobril konverentsi, kuhu on oodatud osalema Eesti tehnikapärandiga tegelevate muuseumite ja kollektsioonide omanikud, koguhoidjad ja spetsialistid, et vahendada oma valdkonna parimaid praktikaid.
Ootame konverentsile ettekandeid järgnevatel või nendega seonduvatel teemadel:
– Tehnikapärand kultuuriväärtusena – kellele ja milleks?;
– Autentsuse sära. Tehnikapärandi ennistamise valu ja võlu;
– Tehnikapärandi uurimise ja üldsusele vahendamise praktikad;
– Kellele kuulub Eesti tehnikapärand? Kollektsioonist muuseumiks või siis mitte;
– Kui palju see maksab? Tehnikakogu rahastamise strateegiad ja kriteeriumid;
– Eduka ja jätkusuutliku masinakollektsiooni rajamise eduloo võimalused ja saladused;
– Jätkusuutliku ja energiatõhusa tehnika kogumise võimalused ja väljavaated 21. sajandil.
Konverents toimub Eesti Maanteemuuseumis Põlvamaal Varbusel 3. oktoobril 2025 ja on suunatud laiale (tehnika)huviliste ringile.
Töökeeleks on eesti keel. Konverentsi ettekanded salvestatakse.
Ettekannete teese ja ettepanekuid (kui 3000 tähemärgi mahus) võib saata 14. aprillini 2025 aadressile:
andres.seene@transpordiamet.ee

Vanasõidukite Õhturalli Tartus
2025-09-17 18:00 - 21:00, 2025-08-20 18:00 - 21:00, 2025-07-16 18:00 - 21:00, 2025-06-18 18:00 - 21:00, 2025-05-21 18:00 - 21:00 (Europe/Tallinn) | Levatek, Ringtee 45, Tartu, 50105, Estonia
Õhturalli on vanasõidukite täpsussõit, kus etteantud teekonnal tuleb jõuda kontrollpunktidesse ja finišeeruda võistleja ajakaardil näidatud aegadel. Teekonnal võivad oodata sõitjat lisaülesanded. Õhturalli võistluskiirus jääb liikluseeskirjadega lubatu piiresse.
Igal etapil saab võistelda 20 roolimehest ja navigaatorist koosnevat võistkonda. Registreerimisel kehtib põhimõte: kes ees see mees.
Osalejad ei pea olema Levateki liikmed.
Võistlussõiduk peab olema vähemalt 35 aastat vana.
Ralli toimub maist septembrini. Stardi anname iga kuu kolmandal kolmapäeval kell 18:00 Levateki klubihoone eest Ringtee 45 Tartus.
Vaata lähemalt: https://levatek.eu/ohturalli/

Vanatehnika Lustisõit
2025-09-16 18:00 - 22:00, 2025-08-19 18:00 - 22:00, 2025-07-15 18:00 - 22:00, 2025-06-17 18:00 - 22:00, 2025-05-20 18:00 - 22:00 | OÜ Autosõit õppeväljak, Karjääri tee 5, Männiku, Harjumaa, 75511
Vanatehnika Lustisõit toimub maikuust septembrini iga kuu kolmanda teisipäeva õhtul.
Võimalikult originaalse ja esteetilise välimusega vähemalt 35 aastat vanade sõidukite omanikud kogunevad kella 18st Tallinna lähedal Männiku külas, Karjääri tee 5 asuvas Autosõit OÜ õppesõiduväljakul, kus toimub näitus. Kella 19.30 paiku sõidetakse ringsõidule.
Lähemalt saab ürituse kohta lugeda siit:
https://forum.automoto.ee/showthread.php?tid=67391
2025. aastal toimub lustisõit kuupäevadel:
20. mai
17. juuni
15. juuli
19. august
16. september

Vanavanemate Päev Maanteemuuseumis - 140 aastat mootorratast
2025-09-14 | Maanteemuuseum, Varbuse, Kanepi vald, Põlva maakond, 63122, Eesti
Tähista Vanavanemate päeva Eesti Maanteemuuseumis!
Kell 12:00–16:00 on muuseumiõu täis mootorrattaid ja nostalgiat. Sel aastal tähistatakse mootorratta, kui liiklusvahendi, 140. ja Eestis 130. sünnipäeva.
Päeva keskmes on mootorrattad, millel on oma ajalugu ja iseloom.
Külla oodatakse 35+ aasta vanuseid mootorrattaid, mis toovad esile sõidulusti ja tehnikaime. Üritus on avatud kõigile, kuid eriti kutsub Maanteemuuseum külla mootorratturitest sõpru osalema ja oma masinaga kohal olema.
Päeva programm:
– Mootorrataste paraad Ihamarust muuseumi
– Mootorrataste väljanäitus
– Laat kohalike tootjate ja käsitöölistega, kus on võimalik tutvuda Lõuna-Eesti väikeettevõtjate toodanguga
– Põnevad tegevused publikule ja osalejatele
– Hea seltskond ja mõnus sügisene atmosfäär muuseumiõuel
Osalemine on tasuta ning annab pääsme kogu Vanavanemate päeva programmile.
Ürituse koostööpartner: Eesti Vanamootorrattaklubi Unic-Moto
Ürituse kohta saab lähemalt lugeda ja end osaleja või laadal kauplejana registreerida Eesti Maanteemuuseumi kodulehe aadressil:
https://www.maanteemuuseum.ee/sundmused/vanavanemate-paev-maanteemuuseumis-140-aastat-kaherattalist-naudingut-mootorratta-ajalugu

Oldtimer Camp ja Vanavanemate Päev
2025-09-14 | Laitse Rallypark, Hingu, Harju maakond, 76312, Eesti
Sündmusele on oodatud ülesvuntsitud vanaautod koos oma stiilsete omanikega, et koos ringi kruiisida ja LaitseRallyPark-is näitusel imetleda.
Vanavanemate vanusel ei ole tähtsust. Oodatud on kogu pere koos mitme generatsiooniga, sest tegevusi ja vaatamist jagub igas vanuses külalisele.
Lähemalt saab ürituse kohta lugeda Laitse Rallypark kodulehelt:
https://laitserallypark.ee/pec-events/oldtimer-camp-ja-vanavanemate-paev/1757851200

Kolga laat
2025-09-06 09:00 - 14:00, 2025-06-14 09:00 - 14:00 | Kolga küla, Tartumaa, Kolga küla, Tartumaa, Eesti
Wana-Kolga Tsiklitall korraldab selgi aastal Kolga laada ja vanamootorrataste näituse.
Vaata lähemalt: https://tsiklitall.ee/

Kose-Uuemõisa II Vanatehnikapäev
2025-08-30 | Kose-Uuemõisa Külakeskus, Kesk 15, Kose-Uuemõisa, 75102, Estonia
Vanatehnikanäitus ja -rongkäik, vanakraami- ja käsitöötäika, kohvikud, lasteala, elav muusika! Tegevusi kogu perele!
Osalejatele jagatakse sündmusel ka meeneid. Lisaks tehnika näitusele ja ühissõidule, on kavas ka meelelahutuslikud võistlus- ja loosimängud.
Kauplema oodatud on ettevõtted, aga ka erakollektsionäärid.
Oodatud on vanad mänguasjad, tekstiil, käsitöö, raamatud, tehnikavidinad, antiiksed sisustustükid, portselan ja nõud, ja muu säärane ohutu vintage-kaup!
Vaata lähemalt: https://www.facebook.com/events/1121769503018872

Saue Klassik 2025
2025-08-24 11:00 - 16:00 | Saue mõisapark, Pärnasalu tn 38, Saue, Harjumaa, 76505, Estonia
SAUE KLASSIK on 24.08.2025 kell 11:00 kuni 16:00 Saue mõisahoovis toimuv ühepäevane autonäitus ja perepäev, kus saab nautida ligikaudu poolesaja auto klassikaks saanud disaini, teha pargialal lõbusõitu klassikalise maasturiga ning kinnitada ka keha.
SAUE KLASSIKU eesmärgiks on tuua rahva ette Eesti kollektsioonides ja erakasutuses leiduvaid ning autoajalukku kuuluvaid pärle, innustada huvilisi autoajalugu säilitama ning edendada seeläbi Eesti autokultuuri laiemalt.
Korraldaja: Hiteh Classic,
Toomas Kriisa, tel: 504 9175
Piletid koha peal 10 eurot
Lastele on näitus tasuta!

Riga Retro 2025
2025-08-16 | Riia Mootorimuuseum, Bruno, Sergeja Eizenšteina iela 8, Vidzemes priekšpilsēta, Riia, LV-1079
Läti klubi AAK ja Riia Mootorimuuseumi korraldatav Riga Retro 2025 toimub 16. augustil 2025.
Osalema on oodatud heas korras vanasõidukid, mis on valmistatud enne 1995 aastat.
Lähemalt saab ürituse kohta lugeda siit:
https://aak.lv/riga-retro-2025/

Narva-Jõesuu Linnapäev ja Vanasõidukite Näitus
2025-08-09 12:00 - 17:00 | Narva-Jõesuu, Narva-Jõesuu, Ida-Virumaa, 29023, Estonia
Vaata lähemalt: https://classicriders.eu/ru/item/290-narva-joesuu-linnapaevad-2025.html

Vanatehnikalaat Sulle-Mulle
2025-08-03 09:00 - 15:00 | Roosi 83, Tartu, Roosi 83, Tartu, Eesti
“Sulle-Mulle” vanavaralaat sai alguse Melliste varuosapäevast 1997. aastal. Esialgu kitsamas siseringis kokku kutsutud ettevõtmine kasvas kahe aastaga suureks. Laada eesmärk oli osta, müüa ja vahetada omavahel vanatehnikaga seonduvaid varuosi. 1999. aastal otsustati, et vanavaralaat hakkab toimuma igal aastal samal ajal. Leppisime kokku, et selleks saab augustikuu esimene pühapäev. Asukohaks Melliste, Käbitare kohviku juures olev plats. Viimastel aastatel on esimesed müüjad kohal olnud juba eelmise päeva õhtul. Tavaliselt koguneb kokku üle 100 müüja. Ostjaid on reeglina tuhandeid. Alates 2008. aastast valitakse müüdava kauba hulgast kõige „omapärasem asi“, millele omistatakse tiitel „Mäksa Molu“.
Alates 2022. aastast toimub laat Tartus Raadil lennukiangaaride juures Roosi 83, Tartu.
Vaata lähemalt: https://levatek.eu/sulle-mulle-2025/

Eesti Maanteemuuseumi sünnipäev
2025-07-27 | Maanteemuuseum, Varbuse, Kanepi vald, Põlva maakond, 63122, Eesti
Eesti Maanteemuuseum tähistab tänavu oma 25. sünnipäeva ning kutsub Sind sellest osa saama!
Teedemuuseumina on meie eesmärk vahendada teede ja liikluse pärandit – avades seda ka teekasutaja vaatest. Tehnika on see, mis on kujundanud nii teede arengut kui ka meie muuseumi olemust. Oleme läbi aastate korraldanud tehnikaüritusi ja toonud muuseumiõuele nii nõukogude pärleid kui uhket lääne tehnikat.
Seekord, muuseumi 25. sünnipäeva puhul, tahame teha midagi eriti suurt – korraldame vanatehnika kokkutuleku ja paraadi, kus peaosaline on just sõiduauto, millel on lugu, iseloom ja vähemalt 35 aastat vanust.
Ootame Sind osalema 27. juulil Eesti Maanteemuuseumi suurel sünnipäeva üritusel. Päev algab ühise paraadsõiduga (umbes 5 km) Ihamarust Eesti Maanteemuuseumisse. Sellele järgneb vanatehnika väljanäitus muuseumi õuel. Päeva jooksul toimub erinevaid tegevusi nii auto omanikele kui ka külastajatele. Päeva juhib suur reisi- ja tehnikafänn Väino Laisaar.
Ürituse põhipartnerid on vanatehnikaklubid Vänt ja Levatek. Soovime väga, et sünnipäeval osaleksid ka paljud teised vanatehnikaklubid ja -huvilised.
Osalemine paraadil ja väljanäitusel on tasuta ja tagab sissepääsu kogu muuseumi juubelipeole.
Üritusel osalemiseks on vajalik registreerimine SIIN.
Kui on küsimusi või soovite lisainfot, võtke julgelt ühendust:
Liina Nurmine
Külastusvaldkonna juht
Eesti Maanteemuuseum
Liina.Nurmine@transpordiamet.ee

Youngtimer Camp 2025
2025-07-26 | Laitse Rallypark, Hingu, Harju maakond, 76312, Eesti
Youngtimer Camp 2025 on 25+ vanuses sõidukite kogunemine ja väljanäitus, mis toimub juba üheksandat korda. Osalemiseks ei ole seatud piire sõiduki päritolu ega eksklusiivsuse osas, osalemise eelduseks on vaid tootmisaasta 2000 või vanem.
Vaata lähemalt: https://www.youngtimer.ee/

Eesti Klassikaliste BMW-de Klubi Suvekokkutulek Nº20 - "Ruunawere Wõiduajamine"
2025-07-18 - 2025-07-20 | Ruunawere Postimõis, Ruunavere, Pajaka küla, Rapla maakond, 78248
Sel aastal kohtutakse 18.-20. juulil Eestimaa südames, ajaloolises Ruunawere Postimõisas Raplamaal.
See on ka lähedal paigale, kus kohtuti 20 aastat tagasi esimest korda.
Vaata lähemalt: http://www.bmwclassic.ee/forum/viewtopic.php?p=89574

Karujärve Moto 2025
2025-07-11 - 2025-07-13 | Karujärve, Saaremaa, Karujärve rand, Saare vald, Saaremaa
Unic-Moto korraldab XXXVIII Motokokkutuleku – Karujärve Moto
Vaata lähemalt: https://unic-moto.ee/uritused/

Vanasõidukite Suursõit 2025
2025-06-20 - 2025-06-23 | Paide – Paldiski – Haapsalu – Kärdla – Käina – Lihula – Pärnu – Kilingi-Nõmme – Viljandi
Iga viie aasta tagant korraldavad Eesti vanatehnikahuvilised ühiselt suurt vanasõidukite demonstratsiooni jaanipäevaaegse ringsõiduga mööda võidutuledest valget Eestimaad. Jaanitulede valguses toimuva suursõidu kirbe suitsuving koosneb sel korral karteris praksuvast õlist, igati normipiires CO2-st ja ajalooliste sõidukite maksustamisega läidetud tulest tuha all. Vanade jõuvankrite entusiaste ootab ees neli sõidupäeva mööda maad ja merd ning sama palju valgeid jaaniöid. Päevane läbisõit jääb 200 kilomeetri piiresse ja peo pikkus mahub saja tunni sisse.
Vanasõidukite Suursõit toimub Eestis juba kuuendat korda. Osalema on oodatud kõik, kel südames ajaloolised liiklusvahendid.
Uudistamise rõõmu on pisikestele ja äratundmisnostalgiat vanematele – kõigile, kes leiavad teekonna kaardilt kodule lähima peatuspaiga, kuhu tulla näitust kaema, või lähima teelõigu, et sättida end teepervele lehvitama. Kel aga vanasõiduk endal olemas, see on oodatud etteantud legendi järgi vurama teedel ja tänavatel, et tutvustada meie esiisade tehnikakultuuri pärandit nii uutele kui vanadele huvilistele.
Vanasõidukite Suursõit 2025 on Eesti vanatehnika klubide ühiselt korraldatav suitsev, mürisev ja päriselt elav “liikuv muuseum”. Sõidust võtab osa enam kui 200 ajaloolist sõidukit alates eelmise sajandi alguses valmistatud tõldaautodest-tsiklitest, kuni 1980ndatel valmistatud lähiajaloost tuntud, kuid tänavapildist kadunud sõiduvahenditeni.
Näitused on pealtvaatajatele tasuta.
Korraldajate poolt on osalejatele pakkuda teekond, näitused, lihtne lõunasöök ja telkimisvõimalus. Hommiku- ja õhtusöögi ning vajadusel sobilikuma ööbimiskoha leiab igaüks endale ise vastavalt oma soovile ja vajadusele.
Vanasõidukite Suursõit 2025 ajakava:

Ettevaatust, Auto!
2025-05-24 11:00 - 20:00 | Kunda linn, Kunda, Estonia
Eesti Volga Seltsi Presiidiumil on taas siiras rõõm teatada, et Volgade traditsiooniline kevadsõit “Ettevaatust, Auto!” saab sel aastal alguse 24.05.2025 kell 11:00 Kunda linnast aadressil Selja tee 11, Kunda, 44020 Lääne-Viru maakond.
Alustame päeva kogunemisega, mille jooksul vahetame muljeid ning huvilised saavad soovi korral autodega tutvuda.
Umbes kell 12 saavad osalejad kättejagatud kaartide abil Lääne- ja Ida-Virumaaga tutvuma siirduda.
Kaartidele on korraldustoimkond suvalises järjekorras ja asetusega märkinud punktid ja küsimused, mille vastus selgub vastavat objekti külastades. Vastused kirjutatakse mõne ekipaaži liikme taskutelefoni või personaalarvuti abil Volgasõidu elektroonilisele teekonnalehele. Trassi valib iga seltskond endale meeldiva, kuid kindlasti leidub sellel ilusaid maanteelõike, mere- ja maastikuvaateid, tehnikat, imelikku või suurejoonelist arhitektuuri ning mis peamine – teisi Volgasõpru ja Volgasid!
Nagu tavaks on saanud, peaksime 5 tundi hiljem ehk kella 17 ja 18 vahel jõudma Rakvere Teatri juurde, kus meile on eraldatud parkimisala ning hea kombe kohaselt saavad soovijad prae, koogi ja kohviga keha kinnitada. Toitumise ja arutelude järel võtame teatrisaalis päeva traditsioonilisel moel kokku.
Usume, et ürituse ametlik osa on hiljemalt kell 20:00 lõppenud, kuid kindlasti suudavad seltsimehed soovi korral järgneva vabakava eest eeskujulikult hoolitseda ja Rakvere pakub selleks ka kindlasti sobivaid võimalusi. 🙂
Kokkusaamine nii alguse- kui lõpupunktides ja niisama sõitmine on mõistagi jätkuvalt kõigile tasuta, kuid kaardi abil ametlikus Volgasõidu nimekirjas osaledes on sõidu maksumuseks selgi aastal 40 eurot auto kohta.
Loodame, et tuleb ilus päev Volgadega!

Öömotonurk
2025-05-17 13:00 - 22:00 | Narva, Narva, Estonia
17. mail korraldab MotoNurk Narvas MuuseumiÖÖ raames vanatehnika näitused ja kolonnisõidu. Üks näitus toimub Narva promenaadil, Narva linnuse all, ja teine MotoNurk muuseumi juures. Nende näituste vahel toimub ka kolonnisõit läbi Narva linna, mille käigus sõidame mööda Kreenholmi manufaktuurist. Osalemine on tasuta ning sõidukiga saab osaleda, kui see on vähemalt 35 aastat vana. Kuna promenaadil ja Kreenholmi territooriumil liikumiseks on vajalik eraldi luba, on üritusel osalemiseks vajalik registreerimine.
Vaata lisa: https://www.motonurk.ee/et#museum
